φύλλο 8 

Ιούλης-Αύγουστος 2014 
διανέμεται δωρεάν 


Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



ΝΕΑ ΦΙλΑΛΕλΦΕΙΑ Ή ΠΑΛΕΡΜΟ; 

Ένα ερώτημα ζωής και θανάτου πλανιέται πάνω απ' την πόλη 
από το τέλος του Μάη και μετά και πρέπει οπωσδήποτε να απαντηθεί 



Ένα ερώτημα που τους τελευ¬ 
ταίους δύο μήνες τίθεται εκ 
των πραγμάτων, όλο και πιο 
συχνά, όλο και πιο επιτακτικά, 
στο μεγαλύτερο μέρος της το¬ 
πικής κοινωνίας. Ένα ερώτημα 
που από την πρώτη στιγμή που 
μπήκε ήρθε σε πλήρη αντίθεση 
με την ίδια την ιστορία της πό¬ 
λης. Μιας πόλης που φτιάχτηκε 
και κατοικήθηκε από πρόσφυ¬ 
γες, με παράδοση στις προο¬ 
δευτικές ιδέες, στις δράσεις και 
τα κινήματα. Ένα ερώτημα στο 
οποίο πρέπει να απαντήσουμε 
μια και καλή. 

Μεταφερόμενοι μερικούς μή¬ 
νες πίσω, στο Δεκέμβρη του 2013, 
θα διαπιστώσουμε ότι η συνέλευ¬ 
ση της Στρούγκας -με σωστό αι¬ 
σθητήριο, όπως αποδείχτηκε- ξε¬ 
κίνησε να ασχολείται με τα θέματα 
του Άλσους. Πρώτα από τις στή¬ 
λες του Χαμπεριού, με θέματα για 
τη σημερινή κατάσταση του Άλ¬ 
σους και τις αναπλάσεις που έχουν 
επιχειρηθεί τα τελευταία τριάντα 
χρόνια και στη συνέχεια με την ορ¬ 
γάνωση ανοιχτής συζήτησης για 
το παρελθόν, το παρόν και το μέλ¬ 
λον του Άλσους Ν. Φιλαδέλφειας. 

Στην πορεία του χρόνου και 
μέχρι το Μάη του 2014, συνεχίσα¬ 
με να γράφουμε για το θέμα που 
τους τελευταίους δυο μήνες βρί¬ 
σκεται στην κορυφή της τοπικής 
πολιτικής και κοινωνικής ζωής και 
αρκετά ψηλά στην κεντρική πολι¬ 
τική ατζέντα. Γράψαμε τόσο για τις 
αποτυχημένες προσπάθειες απο¬ 
χαρακτηρισμού και παραχώρησης 
δασικής έκτασης, όσο και για το 
σχέδιο νομοθετικής ρύθμισης, που 


ερχόταν για ακόμα μια φορά να 
ζητήσει έκταση 6 στρεμμάτων από 
το Άλσος Ν. Φιλαδέλφειας προς 
όφελος συγκεκριμένων επιχειρη¬ 
ματικών συμφερόντων. 

Στα τέλη του Μάρτη, κατατέ¬ 
θηκε προς δημόσια διαβούλευση 
για μόλις μια εβδομάδα το «Νέο 
Ρυθμιστικό Σχέδιο Άθήνας-Άττι- 
κής», με διατάξεις που μεταξύ των 
άλλων πλήττουν το σύνολο των 
ελεύθερων χώρων πρασίνου, των 
αλσών και των πάρκων όλης της 
Αττικής, με ιδιαίτερο όμως ενδια¬ 
φέρον για την περιοχή μας. Το Άλ¬ 
σος Ν. Φιλαδέλφειας είναι το πρώ¬ 
το που μπαίνει στο στόχαστρο, 
μιας και το σχέδιο νομοθετικής 
ρύθμισης για το γήπεδο της ΆΕΚ 
εντάσσεται στο νομοσχέδιο ως 
άρθρο 81, ενώ ολόκληρη η ειση¬ 
γητική του έκθεση ενσωματώθηκε 
στο νομοσχέδιο για το Ρυθμιστικό. 
Άν αναλογιστούμε ότι εκκρεμούσε 
ήδη η ψήφιση από τη Βουλή του 
νομοσχεδίου για τον Χωροταξικό 
Σχεδιασμό (ψηφίστηκε στις αρχές 
Ιούλη), που είναι ευρύτερος και 
περιλαμβάνει τα όποια Ρυθμιστικά 
Σχέδια, μπορούμε να φτάσουμε 
στο συμπέρασμα ότι το Ρυθμιστι¬ 
κό δεν ήταν παρά ένα περίβλημα 
προκειμένου να αποκτήσει νομο¬ 
θετική ισχύ, διά της πλαγίας, το 
επιχειρηματικό σχέδιο Μελισσανίδη. 

Άπό το Μάρτη μέχρι και το 
Μάη, οι συζητήσεις γύρω από το 
Ρυθμιστικό και το Άλσος φούντω¬ 
ναν όλο και περισσότερο, τόσο 
εντός της συνέλευσης της Στρού¬ 
γκας όσο και στην τοπική κοινω¬ 
νία, ενώ η προεκλογική περίοδος 
δημιούργησε αναπόφευκτα μεγα¬ 


λύτερη ένταση γύρω από το θέμα, 
καθώς «κάθε κατεργάρης» ήταν 
υποχρεωμένος να πάρει μια θέση 
(ή να προσποιηθεί ότι το κάνει). 

Όταν το Ρυθμιστικό πήρε το 
δρόμο της κοινοβουλευτικής επι¬ 
κύρωσής του, η δημιουργία της 
«Πρωτοβουλίας Κατοίκων ΝΦ- 
ΝΧ» ήρθε ως φυσική συνέπεια των 
ζυμώσεων που είχαν προηγηθεί. 
Ήταν η απάντηση στο ερώτημα 
«και τώρα τι κάνουμε;», που βρι¬ 
σκόταν στα χείλη πολλών, πολύ 
περισσότερων απ’ αυτούς που 
πήραν την πρωτοβουλία της δη¬ 
μόσιας παρέμβασης και δράσης. Η 
Πρωτοβουλία κάλεσε σε ανοιχτή 
συζήτηση γύρω απ’ το νέο Ρυθ¬ 
μιστικό, στο Πνευματικό Κέντρο, 
στις 29 Μάη. Τότε τέθηκε για πρώ¬ 
τη φορά τόσο καθαρά το ερώτημα 
«Φιλαδέλφεια ή Παλέρμο;». Γύρω 
στα 150 άτομα, οργανωμένοι 
οπαδοί της ΆΕΚ, πολιόρκησαν το 
Πνευματικό Κέντρο, καταλαμβά¬ 
νοντας και την αίθουσά του και 
με τη στάση τους (φωνές, συνθή¬ 
ματα, απειλές) απέκλεισαν κάθε 
δυνατότητα συζήτησης. Όποιος/α 
θέλει να φρεσκάρει τη μνήμη του 
για το τι έγινε εκείνο το βράδυ 
μπορεί να ανατρέξει στο ΥουΐυΒθ, 
όπου έχει αναρτηθεί ηχητικό από¬ 
σπασμα από τη «συζήτηση». 

Η επί της ουσίας απαγόρευση 
του δικαιώματος του συνέρχεσθαι, 
που παραπέμπει σε άλλες εποχές, 
δεν πτόησε την Πρωτοβουλία, η 
οποία διευρύνθηκε και παραχώρη¬ 
σε τη θέση της στο «Συντονιστικό 
Κατοίκων ΝΦ-ΝΧ και γύρω περιο¬ 
χών», το οποίο από την ιδρυτική 
κιόλας συνέλευσή του συγκέντρω¬ 
σε όλες τις ζωντανές δυνάμεις της 


ο προσφυγικός 
συνοικισμός 
της Νέας 
Φιλαδέλφειας 


πόλης. Το Συντονιστικό συνεδριά¬ 
ζει κατ’ επανάληψη, οι συζητήσεις 
φουντώνουν, η ανάγκη της επι¬ 
κοινωνίας με την τοπική κοινωνία 
προβάλλει επιτακτική και μολονότι 
βαραίνει η εμπειρία του Πνευμα¬ 
τικού Κέντρου, το Συντονιστικό 
αποφασίζει να διοργανώσει μια 
ανοιχτή συγκέντρωση-συζήτηση 
για το Νέο Ρυθμιστικό Σχέδιο και 
τους κινδύνους που φέρνει στην 
πόλη, στην Πλατεία Πατριάρχου. 
Με κεντρικό σύνθημα «Το Άλσος 
μας καταστρέφεται - Η πόλη μας 
λεηλατείται» ανακοινώνεται πως η 
δημόσια συζήτηση θα γίνει στις 19 
Ιουνίου. 

Το κάλεσμα του Συντονιστι¬ 
κού πυροδοτεί αρχικά έναν επι- 
κοινωνιακό πόλεμο στην περιοχή. 
Η Οπ^ΐποΐΐ ανακοινώνει αντισυ- 
γκέντρωση την ίδια μέρα, μία ώρα 
νωρίτερα. Επειδή στόχος του Συ¬ 
ντονιστικού ήταν (και παραμένει) 
η συζήτηση με την τοπική κοινωνία 
και όχι η αντιπαράθεση με τους 
οργανωμένους οπαδούς της ΆΕΚ, 
η συγκέντρωση αναβάλλεται για 
την επόμενη μέρα. Η Οπ^ίποΐΐ ανα¬ 
κοινώνει νέα αντισυγκέντρωση! 

Τα γεγονότα που εκτυλίχθη- 
καν απόγευμα και το βράδυ της 
Παρασκευής 20 Ιουνίου είναι 
πρωτόγνωρα για την περιοχή. 
Αυτοί που φτάνουν πρώτοι στο 
Δημαρχείο, γύρω στις 18.30, προ¬ 
πηλακίζονται, ξυλοκοπούνται και 
καταδιώκονται από τμήμα οπα¬ 
δών, του οποίου είναι γνωστή η 
σχέση με φασιστικά «ιδεώδη» και 
«δουλειές της νύχτας». Ακολουθεί 
επίθεση στην προσυγκέντρωση. 
Περνώντας ανενόχλητοι από τις 
γραμμές της αστυνομίας, η οποία 


Τι μαθαίνεις 
διαβάζοντας 
τον τοπικό 
τύπο: 


είναι προφανές ότι έχει εντολές να 
τους διευκολύνει, οι τραμπούκοι 
χτυπούν και κυνηγούν τον κόσμο 
στα στενά της γειτονιάς με πέτρες, 
μπουκάλια και μάρμαρα. Ακόμα 
και γείτονες που άνοιξαν τις πόρ¬ 
τες τους για να προφυλάξουν τον 
κόσμο που ζητούσε βοήθεια, δέχο¬ 
νται επίθεση μέσα στα σπίτια τους. 

Στο Δημαρχείο είχαν μείνει 
μόνο η αστυνομία και οι βάν¬ 
δαλοι. Αφού ολοκλήρωσαν το 
πογκρόμ κατά της προσυγκέ- 
ντρωσης, στράφηκαν κατά της 
Στρούγκας. Ξήλωσαν το ρολό της 
κατάληψης, εισέβαλαν και βαν- 
δάλισαν το χώρο, προκαλώντας 
σοβαρές ζημιές στην πόρτα, στα 
τζάμια και σε μηχανήματα. Πάντα 
υπό τα προστατευτικά βλέμματα 
της αστυνομίας, ο επικεφαλής της 
οποίας έλεγε σε διαμαρτυρόμε- 
νους πολίτες: «Τι σας νοιάζει εσάς, 
μια κατάληψη αναρχικών είναι»! 
Άίγο μετά την αποχώρηση των 
τραμπούκων, άνθρωποι άρχισαν 
να συγκεντρώνονται και πάλι στην 
κατάληψη για να ελέγξουν τις ζη¬ 
μιές και να κάνουν κάποιες άμεσες 
εργασίες. Ακολούθησε δεύτερη 
επίθεση, καθαρά δολοφονική αυτή 
τη φορά. Με κυβόλιθους πεζοδρο¬ 
μίου, πέτρες, τούβλα, μπουκάλια, 
μάρμαρα επιτέθηκαν στον κόσμο 
που ήταν ήδη σοκαρισμένος από 
τα πρωτοφανή για τη γειτονιά γε¬ 
γονότα. Όταν οι οχυρωμένοι μέσα 
στη Στρούγκα τους απώθησαν, 
στράφηκαν εν ψυχρώ ενάντια σε 
δεκάδες ανθρώπους που ήταν συ¬ 
γκεντρωμένοι έξω από τη Στρού¬ 
γκα. Ανοιγμένα κεφάλια, σπασμέ¬ 
να χέρια, τραυματισμένα πόδια 


ήταν ο απολογισμός αυτής της 
επίθεσης, που καθαρά λόγω τύχης 
δεν άφησε πίσω της νεκρούς. Όι 
τραυματίες ξεπέρασαν τους δέκα 
και μεταφέρθηκαν με ασθενοφόρα 
και ιδιωτικά μέσα στα νοσοκομεία. 

Όι τραμπούκοι επιχείρησαν 
να εισβάλουν ξανά στο χώρο και 
να βάλουν φωτιά απέξω, για να 
πνίξουν αυτούς που είχαν οχυρω¬ 
θεί μέσα. Η μαχητικότητα των συ¬ 
ντρόφων που αντιστάθηκαν στη 
δεύτερη επίθεση στα λυσσασμένα 
σκυλιά του Μελισσανίδη και ο πα¬ 
ράγοντας τύχη ήταν οι δύο λόγοι 
που εκείνο το βράδυ στη Ν.Φιλα- 
δέλφεια δεν είχαμε νεκρό. 

Η νύχτα της Παρασκευής 20 
Ιουνίου θα μπορούσε κάλλιστα 
να σπείρει τον φόβο και τον τρό¬ 
μο στην περιοχή. Θα μπορούσε 
να φιμώσει οποιαδήποτε φωνή. 
Αντίθετα, ο κόσμος της γειτονιάς 
και της Στρούγκας αποφασίζει ότι 
η επίθεση αυτή δε θα τον σταματή¬ 
σει, αλλά θα τον δυναμώσει ακόμα 
περισσότερο, αυξάνοντας εκθετι¬ 
κά την επιθυμία να πετύχει τον αρ¬ 
χικό του στόχο: να συζητήσει, να 
συναποφασίσει, να δράσει. 

Την Πέμπτη 3 Ιούλη γίνεται 
η πιο μαζική, ίσως, πορεία στην 
ιστορία της πόλης. Ό κόσμος 
των κινημάτων, του αγώνα και 
της γειτονιάς συγκεντρώθηκε το 
απόγευμα της Πέμπτης στην πλα¬ 
τεία και έδειξε τα καλά ακονισμένα 
αντανακλαστικά του απέναντι σε 
επιχειρηματικά συμφέροντα και 
φασιστικές νοοτροπίες. Επιτέλους, 
διαβάστηκαν τα κείμενα του Συντο¬ 
νιστικού και πλάτυνε ο δίαυλος επι¬ 
κοινωνίας με την τοπική κοινωνία. 

Η υπεράσπιση του Άλσους με¬ 
τράει ήδη 40 χρόνια. Τους τελευ¬ 
ταίους μήνες, καθώς καπιταλιστικά 
συμφέροντα απειλούν για ακόμα 
μια φορά και με τον πλέον άμεσο 
τρόπο το δάσος μας, η ανάγκη για 
την υπεράσπισή του είναι πιο ση¬ 
μαντική από ποτέ. Στο συγκεκριμέ¬ 
νο πρόβλημα προστίθενται και άλ¬ 
λες σημαντικές παράμετροι, όπως 
η κατάργηση του δικαιώματος να 
μιλάμε και να εκφράζουμε ελεύθε¬ 
ρα τη γνώμη μας. Ό αγώνας που 
έχει δοθεί μέχρι τώρα έχει δώσει 
απάντηση στο ερώτημα «Νέα Φι¬ 
λαδέλφεια ή Παλέρμο;». Όριστικά 
και τελεσίδικα η Νέα Φιλαδέλφεια 
δε θα γίνει Παλέρμο. Ό αγώνας 
για την προστασία του Άλσους και 
της πόλης μας θα συνεχιστεί, για¬ 
τί αφορά την ίδια μας τη ζωή. Άπ’ 
αυτόν τον αγώνα δεν πρέπει να 
λείψει καμιά και κανένας. 


ΣΑΝ ΜΙΑ ΓΡΟΘΙΑ 

Από το πρώτο κιόλας φύλλο του το Χαμπέρι επεδίωξε ν’ ασχοληθεί 
με ζητήματα που αφορούν το σημερινό κι αυριανό χαρακτήρα της 
Νέας Φιλαδέλφειας, από τη σκοπιά των εργαζόμενων ανθρώπων 
της πόλης και όχι εκείνων που, με μοναδικό σκοπό το κέρδος, ακο¬ 
λουθούν το δόγμα «γαία πυρί μιχθήτω». 

Από τον περασμένο Δεκέμβρη, η συνέλευση της Στρούγκας, αισθα¬ 
νόμενη τον άνεμο της καταστροφής, που είχε αρχίσει να φυσά, προ¬ 
σέγγισε συστηματικά τα ζητήματα που σχετίζονται με το δάσος μας 
και τη σχεδιαζόμενη κτηματομεσιτική §ΐ§ει-επένδυση της «Δικέφαλος 
1924» ΑΕ στην περιοχή μας. Λεν ήμασταν οι μόνοι-ες, αλλά ήμα¬ 
σταν από τους λίγους-ες· έτσι, έχουμε ζήσει από πρώτο χέρι όλα τα 
γεγονότα του τελευταίου διαστήματος που συγκλόνισαν την πόλη κι 
είμαστε περήφανοι γΓ αυτό, παρά τους κινδύνους και τις αντιξοότη¬ 
τες που αντιμετωπίσαμε. 

Τόσο στη συνέλευση της Στρούγκας, όσο και στο Συντονιστικό Κα¬ 
τοίκων Ν. Φιλαδέλφειας-Ν. Χαλκηδόνας και γύρω περιοχών, στο 
οποίο συμμετέχουμε από την πρώτη μέρα, αυτό τον καιρό οικοδο- 
μούνται ισχυρές συντροφικές σχέσεις μεταξύ αγωνιζόμενων ανθρώ¬ 
πων που έχουμε πάρει μια κρίσιμη απόφαση: Δεν σκοπεύουμε να 
παραδώσουμε την πόλη και το Άλσος αμαχητί στα επιχειρηματικά 
συμφέροντα, ούτε να αποδεχτούμε την καταστροφική κρατική πο¬ 
λιτική και την τοπική πολιτική αδιαφορία και ανοιχτή ή καλυμμένη 
συνενοχή για το περιβάλλον στο οποίο ζούμε και αναπνέουμε. 

Αυτή την απόφαση κάνουμε πράξη, αδιαφορώντας για το όποιο κό¬ 
στος. Όπλο μας είναι κάτι που οι ισχυροί αυτού του κόσμου και δεν 
καταλαβαίνουν και δεν μπορούν να αντιμετωπίσουν: η αλληλεγγύη, 
η αλληλοκατανόηση, η πολλαπλασιαστική δύναμη που προκύπτει 
όταν εκείνοι που πλήττονται από τις επιθετικές πολιτικές των κυρίαρ¬ 
χων, αντί να αναθέτουν τη σωτηρία τους σε τρίτους ή να περιμένουν 
πολιτικούς Μεσαίες, παίρνουν την υπόθεση στα χέρια τους! 

Είμαστε βέβαιοι-ες ότι ο σημερινός αγώνας για την υπεράσπιση του 
Άλσους και της πόλης θ’ αποτελέσει άλλη μια σελίδα στην ιστορία 
που οι από πάνω θα συνεχίσουν να αποσιωπούν όπως έκαναν μέχρι 
σήμερα. Τώρα που καταλάγιασε κάπως η φωτιά του αγώνα, το Χα¬ 
μπέρι, αναπόσπαστο κομμάτι αυτής της ιστορίας, φιλοδοξεί να την 
αποτυπώσει στις σελίδες του, στο μέτρο των δυνάμεών του. 

Ο δρόμος είναι ακόμη μακρύς, αλλά τίποτα δεν μας τρομάζει. Γιατί, 
όπως έγραψε κάποτε ο ισπανός ποιητής Αντόνιο Ματσάδο, «Δια¬ 
βάτη, δρόμος δεν υπάρχει, το δρόμο τον χαράζεις περπατώντας»... 


Ρασκ. &η. 

Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 11 ό. Νέα 
Φιλαδέλφεια, κάθε Τρίτη μετά τις 8.30 μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.30 μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί- 
σες στους τοίχους της πόλης και στην ηλεκτρονική διεύθυνση Η«ρ:// 
5τΓουξ;£ΐ.65ρίνΒΙθξ;$.η6τ. Ε-ηηειΐΙ επικοινωνίας: Η2ΐΒ6π@65ρίν.η6τ 

















Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΑΑΔΕΑΦΕΙΑΣ 

Ο προσφυγικός συνοικισμός 

0 ΛΑΟΣ ΠΟΤ ΞΕΧΝΑ ΤΗΝ ΙΣΤΟΡΙΑ ΤΟΤ, ΔΕΝ ΕΧΕΙ ΜΕΛΛΟΝ 


Η Νέα Φιλαδέλφεια μέχρι το 1920 ήταν ένα μικρό χωριό 
που λεγόταν Ποδονίφτης, λόγω του παραπόταμου του 
Κηφισού που υπήρχε στην περιοχή. Είχε περίπου 100 κα¬ 
τοίκους, πλινθόκτιστες αγροικίες, αμπελώνες και ελαιώ¬ 
νες. Τα πράγματα στην περιοχή άρχισαν να αλλάζουν το 
1924, όταν ξεκίνησε η κατασκευή ενός συνοικισμού για 
την εγκατάσταση προσφύγων της Μικρασιατικής κατα¬ 
στροφής από το Ταμείο Περιθάλψεως Προσφύγων (ΤΠΠ) 
του Υπουργείου Κοινωνικής Πρόνοιας. 

Οι πρώτοι πρόσφυγες εγκαθίστανται «στον Ποδο- 
νίφτη, συνοικία του Δήμου Αθηναίων» τον Ιούλιο του 
1927 σε διώροφες διπλοκατοικίες, τετρακατοικίες και 
οκτακατοικίες, που όλες είναι χτισμένες ομοιόμορφα, 
ανατολικά και δυτικά του τότε καρόδρομου (σημερινής 
λεωφόρου Δεκελείας), που οδηγούσε στα βασιλικά ανά¬ 
κτορα του Τατοΐου. 

Ο τρόπος δημιουργίας του συνοικισμού 

Μέχρι εκείνη τη στιγμή οι οικισμοί, που δημιουργούνταν 
για να καλύψουν την επιτακτική ανάγκη στέγασης τό¬ 
σων ξεριζωμένων ανθρώπων, ήταν προσωρινοί, φτιαγ¬ 
μένοι από ξύλο ή πλίνθους. Όμως ο συνοικισμός των 
Μικρασιατών Προσφύγων 
της Νέας Φιλαδέλφειας 
δημιουργήθηκε εξαρχής με 
ρυμοτομικό σχέδιο, ήταν 
μόνιμος και οργανωμένος. 

Η συζήτηση είχε ξεκι¬ 
νήσει πριν τη Μικρασιατι¬ 
κή καταστροφή, γιατί τους 
πολεοδόμους της Αθήνας 
τους απασχολούσε ο τρό¬ 
πος που θα αναπτυσσόταν 
οικιστικά η πρωτεύου¬ 
σα. Το 1920 ο Προκόπιος 
Δ. Ζαχαρίας σε εισήγησή 
του στο Ανώτατο Τεχνικό 
Συμβούλιο, και έχοντας 
μελετήσει τις προτάσεις 
του Καθηγητή ΒθΓθδίοΓά 
Ρίΐθ από διαλέξεις του στη 
Βασιλική Εταιρεία των 
Τεχνών του Αονδίνου το 
1917, πρότεινε ως ιδανικό 
μοντέλο «την Ελληνικήν 
κατοικία που άνθησε προ 
αιώνων πολλών εις την Μι¬ 
κρά Ασία προσαρμοσθεί- 
σα εις τας νεωτέρας ανά- 
γκας εν Σμύρνη κυρίως 
και υιοθετήθηκε κατόπιν 
υπό του νεωτέρου Ευρω¬ 
παϊκού πολιτισμού εφαρ- 
μοσθείσα κατ’ αρχήν εν Αγγλία...». 

Αυτή η πληροφορία έχει ιδιαίτερη σημασία, καθώς 
αποκαλύπτει ότι ο συνοικισμός δεν προέκυψε τυχαία. 
Όταν παρουσιάστηκε η επιτακτική ανάγκη στέγασης 
των Μικρασιατών προσφύγων, χρησιμοποιήθηκε η προσ¬ 
φορότερη λύση από όσες είχαν ήδη συζητηθεί. Γι’ αυτό, 
εξάλλου, ο συνοικισμός ολοκληρώθηκε σε λιγότερο από 
2 χρόνια. 

Γίνεται, λοιπόν, σαφές ότι τα σπίτια του προσφυγικού 
συνοικισμού είναι χτισμένα σύμφωνα με τα αρχιτεκτονι¬ 
κά πρότυπα των σχεδίων των σμυρναίικων σπιτιών, στα 
οποία βασίστηκαν και οι κηπουπόλεις των αγγλικών κω¬ 
μοπόλεων, βάσει συγκεκριμένου σχεδιασμού. 

Η άμεση δημιουργία του συνοικισμού έγινε, επίσης, 
γιατί το Υπουργείο Περιθάλψεως (νυν Υπουργείο Υγείας) 
έκρινε πως μ’ αυτόν τον τρόπο θα απέφευγε τη δαπάνη 
για σκηνές και παραπήγματα, αλλά και γιατί έτσι θα 
λυνόταν γρηγορότερα το πρόβλημα της στέγασης των 
προσφύγων. Έτσι θα μπορούσαν να ενταχθούν στο κοι¬ 
νωνικό σύνολο και να επιδοθούν απερίσπαστοι στις ερ¬ 
γασίες τους. 

Ρυμοτομικά χαρακτηριστικά 

Ο προσφυγικός συνοικισμός έχει κάποια ιδιαίτερα 
χαρακτηριστικά που τον καθιστούν μοναδικό στο είδος 
του. Καταρχάς, αναπτύσσεται πάνω σε επάλληλες ελλει¬ 
ψοειδείς χαράξεις. Με απλά λόγια... χτίζεται ακτινωτά 
γύρω από την πλατεία Πατριάρχου. Χτίστηκε με γεωμε¬ 
τρική κανονικότητα, βασισμένος σε ρυμοτομικό σχέδιο 
που προέβλεπε δρόμους, χώρους πρασίνου και κοινόχρη¬ 
στους χώρους. 


Ιδιαίτερα χαρακτηριστικά των κτιρίων 

Ο συνοικισμός αποτελούνταν συνολικά από 549 κτί¬ 
ρια με 1.720 κατοικίες σε σχήμα «π» ή «τ», που χτίζο¬ 
νταν με τη λογική της επανάληψης ή της αντιστροφής 
(ιϊιΙγγογ). Τα κτίσματα που τον απαρτίζουν είναι απλά, 
λιτά και συμμετρικά μεταξύ τους. Είναι χαμηλά, έχουν 
μόνο δυο ορόφους, χωρίς κεντρική είσοδο ή κλιμακοστά¬ 
σια. Αποτελούνται από δύο, τέσσερις ή οχτώ κατοικίες. 
Έχουν μικρούς εξώστες και μικρά ανοίγματα, ενώ ενιαία 
μπαλκόνια δεν υπάρχουν. Οι στέγες είναι φτιαγμένες 
από κεραμίδια και στηρίζονται πάνω σε ξύλινα φουρού- 
σια (υποστηρίγματα). 

Τα σπίτια αποτελούνταν από ένα έως τρία δωμάτια 
και διέθεταν κουζίνα. Δεν υπήρχε ούτε αποχετευτικό σύ¬ 
στημα ούτε θέρμανση, ενώ η ύδρευση γινόταν από «κρή¬ 
νες» και πηγάδια, αλλά και από τους χαρακτηριστικούς 
«νερουλάδες». Αυτό ήταν για πολλά χρόνια κυρίαρχο και 
δυσεπίλυτο πρόβλημα για τους κατοίκους της περιοχής. 

Γύρω από κάθε κτίριο υπήρχε ελεύθερος χώρος. Οι 
ενδιάμεσοι χώροι ήταν φυτεμένοι ενώ οι δρόμοι ήταν 
φαρδιοί. Έτσι, υπήρχε ισορροπία και αρμονία μετα¬ 
ξύ των ανοικτών και των 
κλειστών χώρων. 

Ο προσφυγικός οικι¬ 
σμός χτίστηκε με τέτοιο 
τρόπο ώστε για πολλά 
χρόνια χρησιμοποιούνταν 
αποκλειστικά ως χώρος 
κατοικίας. Με το πέρασμα 
των χρόνων, όμως, αυτό 
άλλαξε. Σε κάποια από τα 
ισόγεια των κατοικιών, κυ¬ 
ρίως όσων βρίσκονταν στη 
λεωφόρο Δεκελείας και λι¬ 
γότερο στο εσωτερικό του 
οικισμού, δημιουργήθηκαν 
μικρά εμπορικά καταστή¬ 
ματα και καφενέδες. 

Αρχιτεκτονικές παραφωνίες 

Περνώντας ο καιρός, η 
πόλη συνέχισε να χτίζεται 
γύρω από τον οικισμό. Κι 
ενώ οποιοδήποτε νέο κτί¬ 
ριο θα έπρεπε να εναρ¬ 
μονίζεται με αυτόν, να 
ταιριάζει με την αισθητι¬ 
κή, το ύφος και το χαρα¬ 
κτήρα του, αυτό δυστυχώς 
δε συνέβη, ειδικά από τη 
Δικτατορία και μετά. Έτσι 
κτίρια κάθε τεχνοτροπίας, ξεφύτρωσαν μέσα στο συνοι¬ 
κισμό και γύρω απ’ αυτόν. Αρχιτεκτονικές παραφωνίες 
είναι το κτίριο του Δημαρχείου, του Πνευματικού Κέ¬ 
ντρου, του κλειστού γηπέδου του Ιωνικού, του ΠΠΙΕΔ, 
της Εμπορικής Τράπεζας. 

Ο σεισμός του 1999 

Πολύ σημαντικός σταθμός για το συνοικισμό υπήρξε ο 
σεισμός του 1999. Πολλά προσφυγικά κτίρια γκρεμίστη¬ 
καν τότε με συνοπτικές διαδικασίες. Με τις κατάλληλες 
όμως νομοθετικές ρυθμίσεις (ΦΕΚ 467Δ/18.06.01), ο προ¬ 
σφυγικός οικισμός χαρακτηρίστηκε ως παραδοσιακός κι 
έτσι σώθηκε από τη λαίλαπα της αντιπαροχής. Έτσι, η 
περιοχή γενικότερα διατήρησε κάποια από τα μοναδικά 
της χαρακτηριστικά. 

Η σημερινή κατάσταση 

Σήμερα η ανοικοδόμηση της περιοχής συνεχίζεται, 
ακολουθώντας τα βασικά χαρακτηριστικά της αρχιτε¬ 
κτονικής των κτιρίων του συνοικισμού. Όμως κάποια 
από τα προσφυγικά εκείνης της εποχής βρίσκονται σε 
κακή κατάσταση, λόγω παλαιότητας, φθοράς των υλι¬ 
κών, αλλά και λόγω του σεισμού. Επειδή η ανακατα- 
σκευή και η συντήρησή τους είναι δαπανηρή, πολλά από 
αυτά έχουν εγκαταλειφθεί. Όμως, ο προσφυγικός συνοι¬ 
κισμός αποτελεί μια ζωντανή μαρτυρία της ιστορίας του 
τόπου και των προσφύγων. Είναι ένα σημαντικό κομμά¬ 
τι της αρχιτεκτονικής παράδοσης και αποτελεί στοιχείο 
της ταυτότητας της Νέας Φιλαδέλφειας που πρέπει να 
παραμείνει ζωντανό. 

πι & φί 



Αεροφωτογραφία του προσφυγικού συνοικισμού το 1937. Δι- 
ακρίνεται στα δυτικά του η κοίτη του Κηφισού, προς βορρά 
απέραντα χωράφια και στα βορειοδυτικά το Αλσος της Ν. 
Φιλαδέλφειας. 


Νίκη στην Ιντιφάντα! 

Στη λωρίδα της Γάζας, την τεράστια ανοιχτή φυλακή που έχει 
δημιουργήσει το τρομοκράτος Ισραήλ εφαρμόζοντας μεθό¬ 
δους γενοκτονίας, ο αριθμός των νεκρών και των τραυματί- 
ων από τους εώς τώρα συνεχιζόμενους βομβαρδισμούς για 
14η μέρα κατά αμάχων συνεχίζει να αυξάνεται. Το ισραηλινό 
πυροβολικό και πολεμικό ναυτικό και τα παρατεταγμένα στα 
σύνορα ισραηλινά τανκ προκαλούν τεράστιες καταστροφές 
σε νοσοκομεία και υποδομές κοινής ωφέλειας, αφήνοντας τη 
λωρίδα της Γάζας χωρίς ηλεκτρικό ρεύμα και χωρίς νερό, δο¬ 
λοφονώντας άμαχο πληθυσμό, παιδιά και ηλικιωμένους. Είναι 
εμφανές ότι ο στόχος αυτής της επιχείρησης είναι ο αφανι- 
σμός του λαού της Παλαιστίνης από το χάρτη, για την καλύ¬ 
τερη εξυπηρέτηση πλουτοπαραγωγικών και πολλών ακόμη 
συμφερόντων που υπάρχουν στην περιοχή από τις ΗΠΑ και 
τους παρατρεχάμενούς τους. 

Ο λαός της Παλαιστίνης, όμως, μπορεί να ματώνει καθη¬ 
μερινά εδώ και χρόνια, αλλά συνεχίζει να αντιστέκεται. Γνω¬ 
ρίζει καλά πως πρέπει να πληρώσει βαρύ φόρο αίματος για 
τη λευτεριά του. Αυτός ο αγώνας είναι σύμβολο αντίστασης, 
ένας φάρος ελπίδας για όλους τους καταπιεσμένους λαούς. 
Συσπειρωμένος, απορρίπτει τη λογική του κατακτητή και είναι 
αφοσιωμένος στην αντίσταση παρά τις επανειλημμένες εγκλη¬ 
ματικές προσπάθειες διάσπασής του. 

Είναι πολιτικά λανθασμένο το να μπαίνει κανείς σε μία δι¬ 
αδικασία σύγκρισης στρατών και να παίρνει ίσες αποστάσεις 
στο θέμα της Παλαιστίνης. Δε γίνεται να εξισώνεται ο δήμιος 
με το θύμα, ο Δαυίδ με τον Γολιάθ. Από τη μια πλευρά έχου¬ 
με ένα λαό που δολοφονείται και για χρόνια δεν έχει ούτε τα 
βασικά μέσα επιβίωσης και από την άλλη ένα κράτος-μαντρό- 
σκυλο των ΗΠΑ. Από τη μία ένα τρομοκράτος και από την 
άλλη άμαχο πληθυσμό, μαζί με αντιστασιακές οργανώσεις 
που προσπαθούν να προστατέψουν ηρωικά τον λαό τους 
απέναντι στα εγκλήματα του κατακτητή. Ο αγώνας για το 
δικαίωμα ύπαρξης, εξάλλου, μπορεί να πάρει πολύμορφους 
τρόπους αντίστασης, όπως είναι και τα ένοπλα τμήματα, τα 
οποία είναι και τα πλέον αποτελεσματικά. Ο θάνατος χιλιά¬ 
δων, η προσφυγιά και ο ξεριζωμός άλλων τόσων Παλαιστί¬ 
νιων είναι παραδείγματα για την καταστροφή που μπορεί να 
επιφέρει ο καπιταλισμός στο ανώτερο του στάδιο, τον ιμπε¬ 
ριαλισμό. Πώς μπορεί να εξηγηθεί μια τέτοια θηριωδία που 
διαπράττει το κράτος του Ισραήλ; Μπορεί να αποδοθεί η λογι¬ 
κή του φασισμού αυτού στην ψυχοσύνθεση των ηγετών του; 
Η γενοκτονία στη Γάζα είναι κάτι πολύ περισσότερο. Εκφράζει 
την «ψυχοσύνθεση» ενός ολόκληρου συστήματος. Είναι κα¬ 
θρέφτης της «ψυχοσύνθεσης» του ιμπεριαλισμού. Εξάλλου, ο 
πόλεμος ανέκαθεν ήταν το πιο βάρβαρο μέσο για να ξεπερά- 
σει το σύστημα την κρίση του. Επομένως, το ζήτημα δεν είναι 
ανθρωπιστικό, αλλά πολιτικό. 

Για τις εικόνες των βομβαρδισμών, για τις εικόνες των διαμε¬ 
λισμένων κορμιών που κάνουν εδώ και μέρες το γύρο του κό¬ 
σμου, σοκάροντας και προκαλώντας αντιδράσεις, ένοχο δεν 
είναι μόνο το κράτος του Ισραήλ, δεν είναι μόνο οι σφαγείς 
,αλλά και αυτοί που κάνουν πλάτες στους σφαγείς και στη σι- 
ωνιστική αυτή θηριωδία, είτε δικαιολογώντας την είτε αδιαφο¬ 
ρώντας, είτε εκφράζοντας απλώς την «ανησυχία» τους, όπως 
δήλωσε και ο γενικός γραμματέας του ΟΗΕ Μπαν κι Μουν. 
Η κτηνωδία σε βάρος του παλαιστινιακού λαού, ο θάνατος 
τόσων αμάχων παιδιών και γυναικών μπόρεσε και προκάλε- 
σε μια απλή «ανησυχία» και ο κύριος Μουν αισθάνεται πλέον 
μια ενόχληση στο στομαχάκι του κάθε φορά που πέφτει για 
ύπνο επειδή, όπως ανέφερε, «οι Παλαιστίνιοι έχουν στερηθεί 
για καιρό την έννοια της ελευθερίας και της αξιοπρέπειας που 
τους αξίζει». Όχι κύριε Μουν, ούτε εσείς κύριε Ομπάμα (Μέρ- 
κελ και τα συναφή αποβράσματα), οι επιθέσεις στη Γάζα δεν 
είναι μια απλή «τραγωδία» όπως τη χαρακτηρίσατε, ούτε είναι 
λόγος «ανησυχίας». Εξάλλου,πάνω από 650 είναι οι νεκροί και 
πολλές χιλιάδες οι τραυματίες, ποιος ο λόγος ανησυχίας λοι¬ 
πόν; Η πολεμική μηχανή του Ισραήλ εξοντώνει καθημερινά και 
παίζουμε το κλασικό παιχνιδάκι της «ουδετερότητας»; 

Ο λαός της Παλαιστίνης έχει κερδίσει την αξιοπρέπεια του 
μέσα από το συνεχή αγώνα, μέσα απο την αντίσταση και την 
αλληλεγγύη. Αυτό είναι το φρόνημα του λαού της Γάζας και 
οποιαδήποτε τήρηση ίσων αποστάσεων ή ουδετερότητας 
απέναντι σε αυτό τον αγώνα επιβεβαιώνει απλώς τη συνενοχή 
της διεθνούς κοινότητας και όσων τη στηρίζουν. ΗΠΑ και ΕΕ 
έχουν λερώσει για ακόμη μια φορά τα χέρια τους με αίμα υπε¬ 
ρασπιζόμενοι την «αυτοάμυνα» του Ισραήλ απέναντι στους 
«τρομοκράτες της Χαμάς» και ενθαρρύνοντάς το μ αυτόν τον 
τρόπο να συνεχίσει τα εγκλήματά του. 

Από την άλλη, οι λαοί, από την Αθήνα και το Αονδίνο μέχρι 
το Παρίσι, τη Ν. Υόρκη και το Κάιρο, στέκονται με αλληλεγγύη 
στους αγωνιζόμενους Παλαιστίνιους και ανταποκρίνονται 
στις εκκλήσεις τους να συνεχίσουν να αγωνίζονται μαζί τους 
με κάθε τρόπο. Ο παλαστινιακός λαός πρέπει να συνεχίσει να 
παλεύει ενάντια στους επιγόνους του χιτλερικού δόγματος. 
Αυτό που εκπροσωπεί το κράτος του Ισραήλ είναι ύβρις για 
την βαριά ιστορία που κουβαλάει ο ίδιος ο λαός του και είναι 
αποτρόπαιο να χρησιμοποιούνται αυτά τα βάσανα κ τα μαρ¬ 
τύρια που έχει υποστεί, για να δικαιολογούνται στο σήμερα τα 
εγκλήματα που διαπράττει ενάντια στους Παλαιστίνιους. 

Να τερματιστεί τώρα η πολιορκία της Γάζας και η φονική 
επιδρομή κατά αμάχων! Νίκη στην Παλαιστινιακή Αντίσταση! 

άλφακάπα 

Η διεθνίστρια κάνει χρήση της κανονικής της άδειας Οι «Ειδήσεις απ 
τον υπόλοιπο κόσμο» θα επιστρέφουν μαζί της στο επόμενο φύλλο . 








Φύλλο 8, Ιούλης-Αύγουστος 2014 


Από τη δραστηριότητα της Στρούγκας 


Ακόμη ένα δίμηνο γεμάτο λόγω -προγραμματισμένων και μη- δραστηριοτήτων και καυτό λόγω θερμοκρασίας πέρασε, 
αφήνοντας πίσω του ξεχωριστές εμπειρίες για το χώρο της γειτονιάς μας. Έχοντας μπει λοιπόν για τα καλά στην καρδιά του καλοκαιριού 
ας συλλογιστούμε τι έγινε επειδή... και τι θα γινόταν αν... οι εξελίξεις δεν είχαν «χτυπήσει» τον χώρο της Στρούγκας. 

τη σελίδα επιμελήθη κε η ε. 

Τακτικές κοινωνικές και πολιτιστικές εκδηλώσεις 


Παιδικά Εργαστήρια & Χαριστικό Παζάρι 

Το προηγούμενο διάστημα πραγματοποιή¬ 
θηκαν τα δύο τελευταία, για το σχολικό έτος 
2013-14, παιδικά εργαστήρια και ανανεώσαμε 
με τον πιο όμορφο τρόπο το ραντεβού μας για 
το Σεπτέμβρη με τους μικρούς μας φίλους. 

Κυριακή 7 Ιούνη: Κυριακή πρωί και η Στρού¬ 
γκα φιλοξενεί την ομάδα Καραμπόλα και την 
παράσταση «Ένας δράκος στην κάλτσα μου». 
Το ταξίδι του μικρού Λέανδρου με το δράκο 
του μέσα από τις υπέροχες ζωντανές μελωδίες 
ήταν το έναυσμα για να ξεκινήσουν ένα πολύ 
όμορφο ταξίδι και μικρά τα και τα μεγάλα παι¬ 
διά που βρέθηκαν στο χώρο και παρακολού¬ 
θησαν την παράσταση. Παράλληλα, λειτούρ¬ 
γησε το χαριστικό παζάρι με τον καθιερωμένο 
πλέον τρόπο της ανταλλαγής ρούχων και δια¬ 
φόρων άλλων ειδών. 

Κυριακή 8 Ιούνη:Ό\α ήταν έτοιμα και πολύ 
καλά σχεδιασμένα: οι μικροί μας εξερευνητές 
ήταν έτοιμοι, οργανωμένοι και εφοδιασμένοι 
με τα απαραίτητα για να ξεκινήσει ευθύς αμέ¬ 
σως ένα ξέφρενο κυνήγι κρυμμένου θησαυ¬ 


ρού που αλλού. Μα φυσικά στο Άλσος της 
πόλης μας! Συνεπείς στο ραντεβού μας στις 
12 ακριβώς μαζευτήκαμε όλοι στο χώρο της 
Στρούγκας για να ξεκινήσει μια πολύ ενδιαφέ¬ 
ρουσα διαδρομή μυστηρίου στα απόκρυφα 
του Άλσους μας. Από την παιδική χαρά, τις 
δύο εγκαταλελειμμένες τώρα πια λίμνες, τις 
χουρμαδιές, τον τεράστιο ευκάλυπτο και το 
κεντρικό στολίδι του Άλσους, τον ανεμόμυλο, 
όλα τα «ξωτικά» ήταν εκεί και έδιναν τις απα¬ 
ραίτητες πληροφορίες για το φανέρωμα του 
θησαυρού. Ο θησαυρός βρέθηκε και η χαρά 
επισφραγίστηκε με ένα μεγάλο πικ-νικ στην κε¬ 
ντρική λίμνη όπου όλοι μαζί φωνάζαμε: «Μια 
φορά δάσος, για πάντα δάσος». 

Θεατρική παράσταση 

Πέμπτη απόγευμα, 22/5, στην αυλή της 
Στρούγκας φιλοξενείται μια πολύ δυνατή πα¬ 
ράσταση από την ομάδα πείρα(γ)μα, ένας αντι¬ 
φασιστικός μονόλογος του Ντάριο Φο και της 
Φράνκα Ράμε με τον τίτλο «Μάμα Τόννι». Μια 
γυναίκα πρότυπο αντίστασης της εποχής της 
αλλά σίγουρα και της σημερινής εποχής, μάνα 
των ανταρτών της Ιταλίας που δίνεται ψυχή τε 


και σώματι στον αντιφασιστικό αγώνα όταν 
συνειδητοποιεί ότι δεν μπορεί να παραμείνει 
απλή θεατής. Βαθιά μηνύματα, σε μια δική μας 
εποχή που η ανάγκη για διαρκή αγώνα δεν έχει 
αλλάξει. Το σίγουρο είναι ότι όσοι βρέθηκαν 
εκείνη την ημέρα στον χώρο αποζημιώθηκαν 
με το παραπάνω για την επιλογή τους. 

Οίηβ 5τΓου§2ΐ 

Πέμπτη 5 Ιούνη: Βραδάκι με τους θαμώνες 
των θερινών προβολών της Στρούγκας και 
τους λάτρεις της μεγάλης οθόνης παίζεται η 
ταινία «Ο Τζόνι πήρε τ όπλο του». Μια ιστο¬ 
ρία ενός πολύ σοβαρά τραυματισμένου στρα¬ 
τιώτη του Α’ Παγκοσμίου Πολέμου, ο οποίος, 
παρόλη τη σχεδόν κωματώδη κατάσταση στην 
οποία βρίσκεται, κάνει τιτάνιες προσπάθειες να 
κρατήσει επικοινωνία με το περιβάλλον και την 
πραγματικότητα. Διαχρονικοί προβληματισμοί 
υπό το πρίσμα και των σύγχρονων γεγονότων 
στη Γάζα για τις θηριωδίες του πολέμου, αλλά 
και της διαρκούς αγωνιώδους προσπάθειας 
του ανθρώπου να φτάσει και να καταφέρει 
αυτό που φαντάζει ανέφικτο. 

Μια ξε¬ 
χωριστή θε¬ 
ματική μπήκε 
σαν ιδέα με 
τίτλο «Κά¬ 
ποτε στην 
Αμερική», 
δίνοντας μας 



μέσα από δύο καλογυρισμένα ντοκιμαντέρ μια 
διαφορετική εικόνα της γης της επαγγελίας· 
αυτή που διαμορφώθηκε από τις επιδράσεις 
των μεταναστευτικών ροών που κατέφταναν. 

Πέμπτη 12 Ιούνη: Το ταξίδι μας ξεκινάει 
με την «Ταξισυνειδησία» ένα ντοκιμαντέρ του 
Κώστα Βάκκα για την ιστορία του ελληνοαμε- 
ρικανικού ριζοσπαστικού κινήματος. Το πλού¬ 
σιο υλικό, αποτέλεσμα της προσπάθειας των 
συντελεστών, ρίχνει φως στο μεταναστευτικό 
κύμα από τις αρχές του 2θου αιώνα, στις άθλι¬ 
ες συνθήκες διαβίωσης αλλά και στην ανάδυση 
των πρώτων πολιτικών, σοσιαλιστικών οργα¬ 
νώσεων. Την προβολή ακολούθησε συζήτηση 
με ερωτήσεις και προβληματισμούς του κό¬ 
σμου που μαζεύτηκε προς τον σκηνοθέτη ο 
οποίος αποσαφήνιζε και έντυνε με περισσότε¬ 
ρες ακόμα πληροφορίες το τοπίο της Αμερικής 
τότε. 

Κυριακή 75 Ιούνη: Η περιπλάνηση στην 
ήπειρο και την ιστορία των διεκδικήσεων του 
εργατικού κινήματος συνεχίζεται με το ντοκι¬ 
μαντέρ «Το παλικάρι» της Λαμπρινής Θωμά 
και του Νίκου Βεντούρα βασισμένο πάνω στη 
σφαγή του Λάντοου και τη δολοφονία του 
Λούι Τίκα, Έλληνα μετανάστη ανθρακωρύχου 
συνδικαλιστή, 1 θθ χρόνια μετά τα πραγματικά 
γεγονότα. Η αίσθηση της ανακάλυψης μιας 
νέας πτυχής της ιστορίας, αυτής του εργατι¬ 
κού αγωνιστικού κινήματος της περιοχής αλλά 
της σύνδεσής της με τη σημερινή κατάσταση 
ήταν αυτή που κυριαρχούσε την ώρα την προ¬ 
βολής αλλά και της ενδιαφέρουσας συζήτησης 
που ακολούθησε με τους συντελεστές. 


Κάπου εκεί το πρόγραμμα μας διακόπηκε 
βίαια. Δεν μπορέσαμε να συνεχίσουμε για 
ένα μικρό χρονικό διάστημα τις προγραμ¬ 
ματισμένες μας εκδηλώσεις αλλά και τις 
πλέον καθιερωμένες, μετά από 5 χρόνια 
αδιάκοπης λειτουργίας, δραστηριότητες. 
Ο λόγος έχει γίνει ήδη γνωστός μέσα από 
αυτές τις σελίδες. Ο χώρος στης Στρού¬ 
γκας δέχτηκε επίθεση γιατί υποστήριξε και 
συμμετείχε ενεργά στο τοπικό κίνημα με 
πρόταγμα την υπεράσπιση του Αλσους 
και της πόλης μας. Έτσι το θερινό σινεμά 
της Στρούγκας για φέτος έκλεισε νωρίτε¬ 
ρα και μαζί ακυρώθηκε μια προγραμμα¬ 
τισμένη συναυλία οικονομικής ενίσχυσης 
του χώρου και ένα γλέντι ενίσχυσης του 
Χαμπεριού. Γεγονός που μας καθιστά σε 
δεινή οικονομική θέση την περίοδο αυτή, 
ειδικά μετά τις απαραίτητες αναστηλωτικές 
εργασίες. 

Αναστηλωτικές Κυριακές 

Η αντίδραση του αλληλέγγυου κόσμου, 
του κόσμου του κινήματος και της γειτονιάς 
ήταν άμεση και δυναμική. Χωρίς ο φόβος 
να μας κυριεύσει, αμέσως μετά την επίθεση 


Απότομη Λιακοπή 

στο χώρο, 2216, έγιναν και οι πρώτες δου¬ 
λειές αποκατάστασης σε κλίμα συγκινητικό. 
Ο όγκος των εργασιών αυτών ήταν τέ¬ 
τοιος που και ένα δεύτερο ραντεβού ήταν 
απαραίτητο, ενώ πάλι κόσμος μαζεύτηκε 
στο χώρο για να βοηθήσει· ο καθένας με 
το δικό του τρόπο. Στοίχημα όλων ήταν να 
μπορέσει ο πιο ζωντανός χώρος της γειτο¬ 
νιάς να επιστρέψει στην κανονικότητα, ν' 
ανοίξει ξανά πόρτες και ρολά και να γεμίσει 
συζητήσεις, εκδηλώσεις, γέλια και φωνές. 
Και μπορούμε να πούμε με σιγουριά ότι το 
πετύχαμε! 

Διήμερο Εκδηλώσεων 

Το Σαββατοκύριακο 19 & 2Θ Ιούλη ο χώ¬ 
ρος άνοιξε και πάλι -όπως του πρέπει άλ¬ 
λωστε. Αυτοδιαχειριζόμενο καφενείο και 
χαριστικό παζάρι στήθηκαν παράλληλα 
το Σάββατο από νωρίς το πρωί ενώ ήταν 
μια πρώτης τάξης ευκαιρία να γίνουν επι¬ 
πρόσθετες βελτιωτικές δουλειές. Και ενώ 
απ την μια πλευρά όλα τα γεγονότα του 
προηγούμενου διαστήματος βαραίνουν τη 
Στρούγκα αλλά και ολόκληρη τη γειτονιά. 


απ την άλλη αποτελούν σίγουρα μαγιά για 
σκέψη και προβληματισμό για τα χαρακτη¬ 
ριστικά, το ρόλο και τη θέση των αυτοδι- 
αχειριζόμενων εγχειρημάτων της γειτονιάς 
αλλά και του κέντρου. Με το σκεπτικό αυτό 
πραγματοποιήθηκε την επόμενη μέρα το 
απόγευμα εκδήλωση-συζήτηση με θέμα 
«Αυτοδιαχειριζόμενα εγχειρήματα στις γει¬ 
τονιές της πόλης» όπου ανταλλάξαμε ερ¬ 
μηνείες και απόψεις πάνω στο ζήτημα αυτό. 

ΠΡΟΣΕΧΩΣ ΡΕΜΠΕΤΙΚΟ ΓΛΕΝΤΙ 

Λίγο πριν ξεχυθούμε στις παραλίες παίρ¬ 
νοντας μια και μόνη ανάσα πριν συνεχί¬ 
σουμε δυναμικά, διοργανώνεται ρεμπέτικο 
γλέντι οικονομικής ενίσχυσης του χώρου 
της Στρούγκας σε μια στιγμή που πραγμα¬ 
τικά ο χώρος χρειάζεται τη στήριξη όλων 
μας για να συνεχίσει να λειτουργεί. 

Την Κυριακή λοιπόν, 27 Ιούλη, στις 8 το 
απόγευμα ελάτε να διασκεδάσουμε όλοι 
μαζί με τις γνωστές σε όλους μουσικές των 
Β3ηά3ΐΙυ5Ϊ3. Εφοδιαστείτε με κέφι και όρεξη 
για να γίνουμε μια μεγάλη παρέα! 


Έξω η Μαφία από την γειτονιά 
της Φιλαδέλφειας- Χαλκηδόνας 

Απόσπασμα από την αναλυτική ανακοίνωση της 
Στρούγκας για τα γεγονότα της 20ης Ιούνη 20 Ί4: 

«... Εμείς έχουμε αποφασίσει να είμαστε με τον 
κόσμο των κινημάτων, της αλληλεγγύης, της δημιουρ¬ 
γίας και της αντίστασης στη σημερινή βαρβαρότητα. 
Σε αυτόν τον κόσμο ανήκει και η Στρούγκα, ένας αυ- 
τοδιαχειριζόμενος κοινωνικός χώρος που δημιουργή- 
θηκε στις 28 Μάρτη του 2ΘΘ9. Μέχρι τότε και για πε¬ 
ρισσότερα από δέκα χρόνια, ο χώρος αυτός ήταν σε 
πλήρη εγκατάλειψη και με εντατική εργασία μερικών 
μηνών μεταμορφώθηκε σε έναν κήπο ελευθερίας και 
συλλογικών δράσεων. Από τότε έχουν περάσει 5 χρό¬ 
νια γεμάτα: εβδομαδιαίες συνελεύσεις, παιδικά εργα¬ 
στήρια, κουκλοθέατρα, κινηματογραφικές προβολές, 
συναυλίες, χαριστικά παζάρια, θεατρικές εκδηλώσεις, 
συζητήσεις για κοινωνικά και πολιτικά θέματα κ.α. Η 
δράση μας αγκαλιάστηκε από τη γειτονιά από την 
πρώτη στιγμή και κέρδισε σταδιακά την αποδοχή και 
την υποστήριξή της. Και θα συνεχίσει να την έχει. Γιατί 
τα κινήματα γειτονιάς δεν τα κάνουν τα ντουβάρια και 
οι λαμαρίνες, αλλά το καθημερινό μοίρασμα, η συνά¬ 
ντηση και η ζωντανή παρουσία μέσα στον παλμό της 
συλλογικής αντίστασης. 

Όμως όπως αναφέραμε και παραπάνω, η επίθεση 
της Παρασκευής ξεπερνά τη Φιλαδέλφεια. Είναι εικό¬ 
να από το μέλλον που μας ετοιμάζουν. Απευθύνουμε 
ανοιχτό κάλεσμα για αλληλεγγύη και κοινό αγώνα 
ενάντια σε φασίστες, μπράβους, τραμπούκους, μαφι- 
όζους και τα αφεντικά τους. Είναι τώρα η ώρα τα κι¬ 
νήματα να πάρουν την υπόθεση στα χέρια τους και να 
δώσουν την απάντηση που αρμόζει στον σκοταδισμό 
και στην τρομοκρατία. 

ΚΑΝ ΕΝ Α Π ΡΟΒΑΤΟ ΔΕ ΣΩΘΗ ΚΕ ΒΕΛΑΖΟΝΤΑΣ 
ΑΝΤΙΣΤΑΣΗ-ΑΥΤΟΟΡΓΑΝΩΣΗ-ΑΛΛΗΛΕΓΓΥΗ» 

Το Χαμπέρι, Φύλλο 8, Ιούλης-Αύγουστος 2014 


Τι μαθαίνεις διαβάζοντας τον τοπικό τύπο; 


Στην πόλη μας, εκτός απ’ το Χαμπέρι, κυ¬ 
κλοφορούν τέσσερις έντυπες εφημερίδες 
(χωρίς τα προεκλογικά πυροτεχνήματα), 
που διαθέτουν και ηλεκτρονικές εκδόσεις οι 
οποίες ανανεώνονται καθημερινά. Υπάρχουν, 
επιπλέον, κι άλλες ηλεκτρονικές εκδόσεις, 
ορισμένες απ’ τις οποίες τις διαχειρίζονται 
επαγγελματίες δημοσιογράφοι. Με τόσους 
διαύλους ενημέρωσης, θα περίμενε κανείς 
οι πολίτες να έχουν εύκολη πρόσβαση στην 
αντικειμενική πληροφορία, στα γεγονότα δη¬ 
λαδή, κι από εκεί και πέρα, σε ποικίλες γνώμες 
για τα θέματα της πόλης. 

Ωστόσο, στα τοπικά μέσα ενημέρωσης 
λείπει η στοιχειώδης δημοσιογραφική λει¬ 
τουργία, η ίδια η καταγραφή γεγονότων 
και περιστατικών της πόλης, δηλαδή. Πρό¬ 
κειται για παράδοση ετών: ένα παράδειγμα 
που μας αφορά είναι ότι, αν δεν μας απατά 
η μνήμη μας, καμιά εφημερίδα απ’ όσες κυ¬ 
κλοφορούσαν το 2009 δεν κατέγραψε ως 
είδηση την κατάληψη της εγκαταλελειμένης 
«Στρούγκας», ούτε καν για να τη στηλιτεύσει 
και να αναφέρει τα εξώδικα του τότε δημάρ¬ 
χου. Είναι ν’ απορεί κανείς για την άποψη που 
έχουν οι εκδότες των εφημερίδων για όσους 
τις διαβάζουν. Τι νομίζουν ότι σκέφτονται οι 
αναγνώστες όταν βλέπουν γεγονότα στους 
δρόμους της πόλης και τις εφημερίδες της να 
μην τα καταγράφουν; 


Λείπει, επίσης, το οξυμένο κριτήριο που 
θα οδηγήσει τους δημοσιογραφούντες στο 
ν’ αναδείξουν θέματα σημασίας για την πόλη. 
Είναι χαρακτηριστικό ότι το μείζον θέμα του 
νέου Ρυθμιστικού Σχεδίου Αθήνας-Αττικής 
και των επιπτώσεών του στην πόλη μας, 
κανένα απ’ τα τσακάλια του τοπικού τύπου 
δεν το πήρε είδηση, δεν το ανέδειξε εγκαί¬ 
ρως, δεν άδραξε την προεκλογική ευκαιρία 
για να θέσει τους υποψήφιους δημάρχους 
στη βάσανο κι αυτού το ερωτήματος. Ή μή¬ 
πως, ακόμη χειρότερα, το πήραν είδηση και 
το απέκρυψαν από τους πολίτες την κρίσιμη 
προεκλογική περίοδο; 

Τα πρόσφατα γεγονότα που συνοψίζο¬ 
νται στο πρωτοσέλιδο αυτού του Χαμπε¬ 
ριού αποκάλυψαν, ανάμεσα στ’ άλλα, ότι 
τα κριτήρια των συντακτών και κυρίως των 
εκδοτών των τοπικών εφημερίδων δεν είναι 
δημοσιογραφικά, αλλά καθορίζονται από 
τις σκοπιμότητες και τις εξαρτήσεις τους. Η 
αντίληψή τους αυτή, όμως, τους οδηγεί σε 
μια αξεπέραστη αντίφαση, που γεννιέται από 
την ιδεαλιστική τους εμμονή: Η πραγματικό¬ 
τητα τους ξεπερνά, και τότε, αντί να τρέξουν 
για να την προλάβουν έστω και κατόπιν εορ¬ 
τής, προσπαθούν να τη χωρέσουν στα σπιρ¬ 
τόκουτα του μυαλού τους. Έτσι, το Γ-Χ ηαν/ε 
του Βασίλη Βέττου, λύνει το πρόβλημα της 


υποχρεωτικής, πλέον, προβολής απόψεων 
με τις οποίες διαφωνεί, κατακρίνοντας μια 
ανακοίνωση του Συντονιστικού Κατοίκων 
και δηλώνοντας ότι δεν σκοπεύει να ξαναδη- 
μοσιεύσει τις απόψεις του (αφού πρώτα τις 
δημοσίευε «με επιφύλαξη»). Είναι κι αυτό μια 
κάποια λύσις, μια λακκούβα στην άμμο για 
να κρύψει κανείς το κεφάλι του. 

Ο πιο έμπειρος Γιώργος Λιόσης με το 
Επιτέλους του (φ. 193, 18/7/2014), κατα¬ 
λαβαίνει ότι δεν μπορεί ν’ ακολουθήσει την 
πεπατημένη της αποσιώπησης χωρίς να γίνει 
ρεντίκολο. Ωστόσο, δεν τολμά να αναφέρει 
τη στοχευμένη επίθεση στη Στρούγκα και 
τον βανδαλισμό του χώρου στις 20 Ιουνίου, 
ούτε τις ανακοινώσεις του Συντονιστικού και 
της Στρούγκας για τα γεγονότα. Διασφαλί¬ 
ζει, βεβαίως, την «αντικειμενικότητα» παρα¬ 
θέτοντας δημοσίευμα του άμεμπτου 3 θ 1<365. 
εοττΊ, του ανεπίσημου γραφείου τύπου του 
Δημήτρη Μελισσανίδη. Το αυτό κάνουν και 
οι Ορίζοντες των Σαράντη Λημητρίου και 
Γιώργου Αράπογλου, αναδημοσιεύοντας 
μονόπλευρα ρεπορτάζ των αεκτζίδικων 
ιστοσελίδων σε σχέση με τα γεγονότα της 
20ης Ιουνίου, αντί να πάρουν τα πόδια τους 
να έρθουν ως το δημαρχείο να δουν ιδίοις 
όμμασι τι τρέχει εκεί. 


Τέλος, ο Διαμαντής Σεϊτανίδης της Αλή¬ 
θειας, που τουλάχιστον δημοσίευσε ένα βί¬ 
ντεο από τη δεύτερη δολοφονική επίθεση 
των τραμπούκων στη Στρούγκα, το διαγρά¬ 
φει ανεξήγητα λίγες μέρες αργότερα, παρά 
το γεγονός ότι ήταν το μοναδικό δημοσιο¬ 
γραφικό τεκμήριο που αναδείχτηκε από το¬ 
πικό μέσο ενημέρωσης και είχε πάρει το δρό¬ 
μο του προς ευρύτερη διάδοση σ’ ολόκληρη 
τη χώρα. Αραγε σχετίζεται η διαγραφή με 
την διαψευσθείσα από τα πράγματα άποψη 
του Σεϊτανίδη περί δύο άκρων που σκοπό 
έχουν να κάνουν πεδίο μάχης τους δρόμους 
της πόλης στις 3 Ιούλη ή ήταν τυχαία κι ανε¬ 
ξήγητη όπως ο ίδιος υποστήριξε; Και τότε 
γιατί δεν ξανανέβασε το βίντεο; 

Η παραπάνω κριτική δεν αφορά τις φω¬ 
τεινές εξαιρέσεις των τοπικών ηλεκτρονικών 
μέσων που και είδαν αρκετά νωρίς τα ζητή¬ 
ματα και τα ανέδειξαν κατά τον καλύτερο 
τρόπο σύμφωνα με τις δυνατότητές τους. Τα 
μέσα αυτά είναι, βέβαια, μια φωτεινή σταγό¬ 
να στον ωκεανό της τοπικής θολούρας και 
παραπληροφόρησης, μέχρι ο κόσμος της 
πόλης να κατανοήσει με τι έχει να κάνει και να 
την εγκαταλείψει... 

Μαχμούτ Νταουρίς 1941-2008 

Όταν ελεύθερα μιλάςι να σκέφτεσαι τους άλλους 
Εκείνους που δεν τους αφήνουν να μιλήσουν 


ο λόγος για έναν από τους μεγαλύτερους παλαιστίνιους ποι¬ 
ητές της εποχής μας. 

«Εγώ ή αυτός» 

Έτσι αρχίζει ο πόλεμος. 

Όμως τελειώνει με μια αμήχανη συνάντηση: 

«Εγώ κι αυτός». 

Σε ηλικία εφτά ετών θα λάβει το πρώτο βάπτισμα της αρα- 
βο-ισραηλινής σύγκρουσης με την ολοκληρωτική καταστρο¬ 
φή της γενέτειράς του Αλ Μπιρούα και τη φυγή της οικογέ- 
νειάς του στο Λίβανο. Μαζί ξεριζώνεται και η προοπτική για 
μια ξέγνοιαστη παιδική ανάπτυξη. 

Ένα παιδί θα γεννηθεί, εδώ, τώρα. 

Στον δρόμο του θανάτου... κάθε ώρα. 

Θα παίξει μ’ έναν χαρταετό 
Τεσσάρων χρωμάτων, 

[Κόκκινο, μαύρο, άσπρο, πράσινο] 

Έπειτα θα μπει μέσα σ’ ένα άστρο φευγαλέο. 

Από τους ελάχιστους που κατάφεραν να επιστρέφουν, 
έστω και παράνομα, στη χώρα τους μετά από ένα χρόνο. 
Εξαιτίας του καθεστώτος της παράνομης διαμονής του στη 
χώρα του, αλλά και εξαιτίας της δημόσιας απαγγελίας ποιημά¬ 
των του, συλλαμβάνεται και φυλακίζεται πολλές φορές. 

Οι απώλειές μας: 

δύο με τέσσερις μάρτυρες τη μέρα, 
δέκα τραυματίες, 
είκοσι σπίτια, 
πενήντα ελιόδεντρα 

Κι ας μην ξεχνάμε τη δομική ανισορροπία 
που θα χτυπήσει το ποίημα, το θεατρικό έργο 
και τον μισοτελειωμένο πίνακα. 

Ήταν ποιητής και αγωνιστής που η μία ιδιότητά του λει¬ 
τουργούσε ως προέκταση της άλλης και όχι αναιρετικά. 

Αφού εκδώσει την πρώτη του ποιητική συλλογή σε ηλικία 
μόλις δεκαεννιά ετών, γίνεται μέλος του Κομουνιστικού Κόμ¬ 
ματος Ισραήλ (β,θΙοΗ), ενώ το 1970 καταφεύγει στη Μόσχα 
για σπουδές στην πολιτική οικονομία. Έκτοτε (1971-1995) 
βίωσε την ακούσια και εκούσια εξορία σε πολλές χώρες του 
αραβικού κόσμου, Λίβανο, Αίγυπτο, Τυνησία, Ιορδανία, αλλά 
και σε Βρετανία, Κύπρο και Παρίσι. Ποτέ όμως δεν εγκαταλεί¬ 
πει τον αγώνα για την υπεράσπιση του λαού του, του τόπου 
του, του πολιτισμού του. 

Πόνος είναι να ξεχνά η γυναίκα σου ν’ απλώσει τα πλυμένα, και να της 
φτάνει να μην έχει η σημαία της Παλαιστίνης τον παραμικρό λεκέ. 


Εμβαθύνοντας όμως στο έργο του διαπιστώνουμε τον 
αυστηρά οικουμενικό χαρακτήρα του: ο ίδιος άνθρωπος πα¬ 
ντού, χωρίς διακρίσεις, χωρίς διαφορές, με τα πάθη του, τις 
αγωνίες του, τα δάκρυά του, τις ελπίδες του· πρότυπο ανθρώ¬ 
που που αγωνίζεται ενάντια σε κάθε μορφή αδικίας, καταπίε¬ 
σης και εξουσίας. 



Εσύ, ναι, εσύ στο κατώφλι μας, πέρασε μέσα, 
κάθισε να πιεις έναν καφέ μαζί μας 
[μπορεί να νιώσεις ένας άνθρωπος κι εσύ όπως εμείς] 
Εσύ, ναι, εσύ στην πόρτα του σπιτιού μας. 

Πάρε τις ρουκέτες σου από τα πρωινά μας. 

Μπορεί να νιώσουμε ασφαλείς 
[σχεδόν ανθρώπινοι]. 


Το 1973 προσχωρεί στην Οργάνωση για την Απελευθέ¬ 
ρωση της Παλαιστίνης (ΟΑΠ/ΡΕΟ), ενώ το 1988 συντάσσει 
την ιστορική διακήρυξη ανεξαρτησίας της Παλαιστίνης, την 
οποία έχουν αναγνωρίσει ως σήμερα 135 χώρες παγκοσμίως. 
Δεν επιζητά την αυταπάτη μιας ειρήνης αλλά αγωνίζεται και 
συγκρούεται για μια δίκαιη ειρήνη. Γι’ αυτό και το 1993 απο¬ 
χωρεί από την ΟΑΠ λόγω της συμφωνίας του Όσλο καταγ¬ 
γέλλοντας την υπερβολική συναίνεση στις διαπραγματεύσεις. 

[Σ’ έναν φονιά]: Αν καθρεφτιζόσουν 
στο πρόσωπο του θύματος που λιάνισες, 
ίσως έφερνες στο νου σου τη μητέρα σου 
σ’ έναν θάλαμο αερίων. Και τότε ίσως 
λυτρωνόσουν απ’ τη σοφία της σφαίρας, 
ίσως άλλαζες απόψεις: 

«Δεν είναι τρόπος αυτός 
για να βρω την ταυτότητά μου». 

Το 1995 παίρνει για πρώτη φορά άδεια εισόδου από τις 
ισραηλινές αρχές για να επισκεφτεί την πατρίδα του προκειμέ- 
νου να παραστεί στην κηδεία του φίλου του και συγγραφέα 
Εμίλ Χαμπίμπι. Ενδιαφέρον, επίσης, παρουσιάζει ένα περιστα¬ 
τικό που σημειώθηκε το 2000 όταν ο Ισραηλινός υπουργός 
Παιδείας Γιόσι Σαρίντ πρότεινε να συμπεριληφθούν μερικά 
ποιήματα του Νταουρίς στα σχολικά προγράμματα. Ωστόσο, 
όπως ήταν φυσικό, η πρόταση αυτή απορρίφτηκε από τον ισ- 
ραηλινό πρωθυπουργό Εχούντ Μπαράκ με το σκεπτικό ότι το 
Ισραήλ δεν ήταν έτοιμο να περιλάβει τις ιδέες του ποιητή στο 
εκπαιδευτικό του σύστημα. 

Ο πιο αποτελεσματικός τρόπος για να αφουγκραστούμε 
τον πόνο των πολιορκημένων Παλαιστινίων στη ματωμένη 
γη τους είναι να απελευθερώσουμε και «τις έξι μας αισθήσεις» 
στους στίχους του Νταουρίς: 

Οι στρατιώτες μετρούν την απόσταση 
Ανάμεσα στο είναι και το μηδέν με κιάλια, 
κρυμμένοι πίσω απ’ τα τανκς. 

Εμείς μετράμε την απόσταση 
Ανάμεσα στο σώμα μας και τις ρουκέτες 
Μονάχα με τις έξι μας αισθήσεις. 

Χαιρετίζουμε τον ηρωικό αγώνα του αδελφού λαού μέσα 
από τη γλώσσα του ποιητή του, του ποιητή της Αντίστασης. 

